Vita:Technológiai és Ipari Minisztérium

message: Én, mint akinek van némi köze a TIM-hez kérdezném, hogy várható-e, hogy a szócikk mélyrehatóbban fog-e foglalkozni a minisztérium működésével és feladataival, vagy csak azzal a céllal jött létre, hogy a médiaéhséget és a aktuális hírek utáni vágyat kielégítse? Csak mert illúzióromboló, hogy a TIM szócikkében nagyobb hangsúlyt kap Gulyás Gergely (aki nem TIM-es), az Energiaügyi Minisztérium (ami szintén nem TIM) és Lantos Csaba (aki szintén nem TIM-es), viszont Vitézy (aki csak egy kisebb része a TIM-nek) lemondása feltehetőleg az előbb említett médiaéhség miatt van csak benne. – balint36 utaspanasz 2022. november 14., 18:56 (CET)
replies: text: Megtisztel érdeklődésed az építés alatt álló szócikk iránt. Természetesen a szócikk tovább fog épülni. Ez egyben annak is ígérete, hogy a szócikk belső arányai időközben változni fognak és hasonlítani fognak annak a tucatnyi más minisztériumnak a szócikkeire, amelyeket korábban én kezdtem el. A cikket allapon kezdtem el már régebben, tehát  nem a mai hírek motiválták a megírását. A sajtóra való hivatkozások közigazgatási-jogi témákban különösen addig szükségesek és hasznosak, amíg a vonatkozó jogszabályok nem jelennek meg. Különben felmerülne a forrásolatlanság illúzíója.
Kedves érdeklődésedet köszönöm. Üdv.--Linkoman vita 2022. november 14., 19:26 (CET)
Na igen, ezért nem kéne úgy szócikket írni, hogy az csak a napi aktuális hírigényt elégítse ki, ez a szócikk pedig masszívan azért jött létre, hogy hírvágyat kielégítse, kihasználja az aktuális hírtrendet. Szeretném kiemelni, hogy mi enciklopédiát alkotunk, és nem híroldalt. Hogy miért írom mindezt? A szócikk az aktuális pillanatban hallott hírekre épül, és az aktuális pillanatra fókuszál, ami idő múlásával változhat (ld.  vagy ). És az idő múlásával változott is. A 467/2022 korm. rendelet úgy fogalmaz, hogy "az Energiaügyi Minisztérium a (…) Technológiai és Ipari Minisztérium átnevezésével működik tovább". Ennyit a megszűnésről.
Jó lenne a kapkodás és összecsapás helyett kivárnánk a végkifejletet, hiszen (mint mondtam) nem vagyunk híroldal, nem hajt a tatár. Még annak se kell megfelelnünk, hogy az érintetteket up-to-date tájékoztassuk, hiszen ők (mi) úgyis a Magyar Közlönyből értesülnek (értesülünk). Úgyhogy a Wikipédia maradjon meg továbbra is enciklopédia. – balint36 utaspanasz 2022. november 22., 16:22 (CET)
 -- A Wikipédiát a szerkesztők szabadon szerkesztik és ők maguk döntik el, miről mikor akarnak írni. A szerkesztői szabadság engem is megillet, ahogy téged is.
Szerencsére a Wikipédia lehetőséget ad arra, hogy az idő múlásával változó˛megváltozott tényeket megfelelően javítsuk. A konkrétan kifogásolt "megszűnés" teljesen korrekt, forrásolt mondat volt a maga idején. itt olvasható, hogy Gulyás Gergely miniszter úr akkor még megszűnésről beszélt.
("Gulyás Gergely: Megszűnik a Technológiai és Ipari Minisztérium. 2022. november 14. 12:15.
Helyette új minisztérium alakul, amelyet Lantos Csaba vezet majd.")
Ebből az következik, hogy a sajtótájékoztató idején még így álltak a dolgok. Tehát az általam beírt mondat a maga idején korrekt volt. Nem én állítottam, hogy megszűnik, hanem azt állítottam, hogy Gulyás szerint megszűnik. Mivel az általad említett kormányrendelet ennél később jelent meg, tehát ezt akkoriban Gulyás Gergely miniszter úr sem tudhatta. Tehát én sem követtem el semmiféle szerkesztői hibát. Részemről ennyi. --Linkoman vita 2022. november 24., 14:46 (CET)

text: Dehogynem, Linkoman, csupán a vágyadért, hogy lehozd a híreket a Wikipédiában, nem vártad meg a biztosat. "Az új minisztérium hivatalos neve még nem ismert." Ez benne volt a szövegben, mert neked SOS-ben le kell hoznod minden mozzanatot. Felhívom a figyelmedet Linkoman, hogy a Wikipédia nem hírek, de járőrként ezt neked is kéne tudnod, ahogy azt is, hogy ez még a járőrökre is vonatkozik.

text: Építési és Beruházási Minisztérium egy kutya, ott viszont már helytelen információk is vannak. De nem lehet beleszerkeszteni, mert megsértődsz, ha a szent és sérthetetlen  sablonod ellenére valaki bepiszkál, viszont így ennyit is ér az általad ismételgetett szabad szerkeszthetőség. – balint36 utaspanasz 2022. november 24., 15:23 (CET)

text: Illetve azt mondod, hogy "sajtótájékoztató idején még így álltak a dolgok". Igen, pontosan ez a baj, hogy neked egyből le kellett közölni, és nem vártad meg, amíg kiderül, hogy a gyakorlatban mi valósul meg belőle. – balint36 utaspanasz 2022. november 24., 15:41 (CET)
-- Rengeteg felesleges energiát pazarolsz a velem kapcsolatos pikírt megjegyzéseidre. Azt írod: "azt mondod, hogy "sajtótájékoztató idején még így álltak a dolgok". Igen, pontosan ez a baj,". Tessék? A hír igaz, csak nem tetszik?
Szerencsére közben a kormányzat is más megoldást talált. De azért felelőssé tenni bármelyik szerkesztőt, hogy korrekt forrással alátámasztott kellemeetlen (azóta szerencsére megváltozott) hírt bedolgoz, igazságtalan. Akár haveri viszonyban akarsz lenni az adott szerkesztővel, akár sem.--Linkoman vita 2022. november 26., 20:17 (CET)

text: Linkoman, te egyértelműen a hírekre cuppanással és a másolásból élsz. Most meg magyarázkodsz, mert nem voltál képes pár napot várnod, mert olyan téveszmében élsz, hogy a Wikipédiánt percre pontosan a hírekhez kell igazítani, de látszódik, hogy nem vagy megbarátkozva a Wikipédia irányelveivel, mert egyértelműen le van benne írva, hogy ez nem híroldal. Ezzel összhangban fokozottan megkérlek az irányelvek betartására, és arra is, hogy ne nézd ezentúl a Wikipédiát híroldalnak, ne akard leközölni egyből az aktuálisan hallott híreket. Misem árulja el jobban azt, hogy te csak az aktuális hírek miatt csinálod, hogy a fő névtérbe került állapotában szinte csak aktuál hírek voltak benne. Az egy kivétel is csak a 2022. évi II. törvény volt.

text: Hogy párhuzamot vonjak: A 2022/23-as vasúti menetrend ideje előtt kiszivárgott a MÁV-től (a MÁV által egy baki miatt). Mi veled ellentétben nem tettük közzé annak tartalmát, hiszen nem híroldal a Wikipédia, hogy percre pontos tartalomfrissítést intézzünk. Jól is tettük, a kiszivárgott és a végleges között voltak változások.

text: Egyébként rettentő furcsának találom, hogy pikírt megjegyzésnek találod azt, hogy én rámutattam, hogy te a minimum alá törekszel, és nem szereted betartani az irányelvet. Talán végre itt lenne az ideje annak, hogy Linkoman egyszer végre betartsa a Wikipédia szabályait? – balint36 utaspanasz 2022. november 26., 20:37 (CET)
thread_title:  Kérdés